钦定古今图书集成/明伦汇编/闺媛典/第102卷 > 皇清八 > 朱锦妻杨氏〈春姐附〉
## 钦定古今图书集成/明伦汇编/闺媛典/第102卷 > 皇清八 > 朱锦妻杨氏〈春姐附〉

按《睢宁县志》：杨氏，庐州府教授朱廷献子锦妻，邑庠生杨履泰女也。顺治十年，胶寇至，攻城破之。氏年二十五，锦仓皇谓氏曰：“贼至矣，若当毁容以自伏匿。” 氏笑曰：“此身不令贼见，毁容何为？” 遂淡妆雅服，与小姑春姐同赴泮池死。三日贼去，锦得其尸于泮池之东，姑嫂相携，宛然如生。